
Atbilde uz 14.01.2026. iesniegtajiem jautājumiem 


	1.jautājums:
Iepirkuma nolikumā attiecībā uz būvdarbu vadītāju norādīšanu piedāvājumā ir norādīts šāds nosacījums: ja pretendents iesniedz piedāvājumus Konkursa abās daļās, Nolikuma 3.7. un 3.8. apakšpunktā norādītie speciālisti jāpiedāvā katrā daļā atšķirīgi.
Ir saprotams šāda nosacījuma mērķis, tāpēc lūdzam skaidrot, kā iepirkuma komisija rīkosies gadījumā, ja tā konstatēs, ka vairāku pretendentu piedāvājumos ir norādīti vieni un tie paši būvdarbu vadītāji (daļēji vai pilnībā).

Atbilde:
Komisija informē, ka atbilstoši atklāta konkursa nolikumā noteiktajam – ja pretendents iesniedz piedāvājumus konkursa abās daļās, tad nolikuma 3.7. un 3.8. apakšpunktos noteiktie speciālisti jāpiedāvā katrā daļā atšķirīgi.
Komisija skaidro, ka tā rīkosies un piedāvājumus vērtēs saskaņā ar nolikuma 5.sadaļā noteikto kārtību. Saskaņā ar nolikuma 5.4.apakšpunktu vispārīgās vienošanās slēgšanas tiesības tiks piešķirtas visiem pretendentiem katrā daļā atsevišķi, kuri atbildīs nolikumā noteiktajām prasībām un nebūs izslēgti no dalības nolikuma 6.punktā noteiktajā kārtībā.
Komisija papildus vērš uzmanību, ka, iesniedzot savu piedāvājumu konkursam, katrs pretendents ne vien apliecina, ka vispārīgās vienošanās slēgšanas tiesību piešķiršanas gadījumā tam būs pieejami iepirkuma līguma sekmīgai izpildei nepieciešamie resursi, bet arī apliecina, ka piedāvājums ir sagatavots neatkarīgi no citiem pretendentiem, tajā skaitā, pretendents ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem (..).

